OKRESNÁ PROKURATÚRA BRATISLAVA I 
Kvetná 13, 820 05 Bratislava 2	

Číslo: 3 Pv 286/14/1101	Bratislava I 26.05.2016 
EEČ: 2-8-90-2016

U Z N E S E N I E

Trestná vec:	obv. XXXXX 
Trestný čin:	Prečin Poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, XXXXX
väzba: nie 
mladistvý
ktorý je trestne stíhaný pre trestný čin:
- Prečin Poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava I zo dňa 12.11.2014 spisová značka 3 Pv 286/14/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

25.06.2014 v čase okolo 00.30 hodine v Bratislave na Vazovovej ulici číslo 4, poškodil obvodovú stenu budovy Základnej školy nachádzajúcej sa na vyššie uvedenej adrese a to tak, že sprejom čiernej farby nastriekal nápis „ABL“ o rozmere cca 1,5 m x 0,5 m a to na obvodovú stenu budovy  školy, v časti steny medzi druhým a tretím oknom z ľavej strany, nachádzajúcom sa na prízemnom podlaží budovy orientovanej ku hlavnej ceste, čím uvedeným konaním spôsobil poškodenej Základnej škole, Vazovova ulica 4, Bratislava, škodu, ktorá bola vyčíslená podľa odborného vyjadrenia na sumu 14,25 €, 

Uznesením prokurátora Okresnej prokuratúry Bratislava I zo dňa 12.11.2014, spisová značka 3 Pv 286/14/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením dozorujúceho prokurátora Okresnej prokuratúry Bratislava I číslo konania 3 Pv 286/14/1101 – 9  z  12. novembra 2014, právoplatným dňa 10.02.2015, bolo postupom podľa ustanovenia § 216 odsek 1 Trestného poriadku trestné stíhanie obvineného  mladistvého XXXXX za prečin poškodzovania cudzej veci  podľa § 246 odsek 1 Trestného zákona vedené na skutkovom základe uvedenom vo výrokovej časti tohto uznesenia, podmienečne zastavené. Súčasne bola obvinenému mladistvého XXXXX  určená skúšobná doba podmienečného zastavenia trestného stíhania v trvaní 12 (dvanásť) mesiacov. Obvinenému nebolo uložené žiadne z primeraných obmedzených smerujúcich k tomu, aby viedol riadny život.

Skúšobná doba podmienečného zastavenia trestného stíhania začala plynúť právoplatnosťou uznesenia dozorujúcej  prokurátorky číslo konania 3 Pv 286/14/1101 – 9  z  12. novembra 2014, t. j. 10.02.2015. Skúšobná doba v trvaní 12 (dvanásť)  mesiacov teda u obvineného mladistvého XXXXX uplynula 10.02.2016. 

Po uplynutí skúšobnej doby som preskúmala splnenie podmienok pre rozhodnutie o osvedčení obvineného v skúšobnej dobe podmienečného zastavenia trestného stíhania.

Podľa ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Zo správ zadovážených k osobe obvineného  som zistila, že obvinený   nebol v skúšobnej dobe podmienečného zastavenia trestného stíhania súdne trestaný a ani prejednávaný v mieste trvalého bydliska za priestupok a ani nie je  aktuálne trestne stíhaný na území Slovenskej republiky.

Vyhodnotením všetkých správ získaných k osobe obvineného mladistvého XXXXX  k jeho správaniu počas skúšobnej doby podmienečného zastavenia trestného stíhania som dospela k záveru, že obvinený mladistvý XXXXX splnil podmienky uvedené v ustanovení § 217 Trestného poriadku. 

Z tohto dôvodu som rozhodla o osvedčení sa obvineného mladistvého v skúšobnej dobe podmienečného zastavenia trestného stíhania. 
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Hana Štaffenová
prokurátorka